CELEX: 62014TN0657
Language: da
Date: 2014-09-12 00:00:00
Title: Sag T-657/14: Sag anlagt den 12. september 2014 — Spanien mod Kommissionen

27.10.2014   
            
            
               DA
            
            
               Den Europæiske Unions Tidende
            
            
               C 380/22
            
         Sag anlagt den 12. september 2014 — Spanien mod Kommissionen
   (Sag T-657/14)
   2014/C 380/29
   Processprog: spansk
   
      Parter
   
   
      Sagsøger: Kongeriget Spanien (ved abogado del Estado A. Gavela Llopis)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Afgørelse af 27. juni 2014, hvorved det bestemmes at afbryde fristen for betalingen af udgiftsanmeldelsen og betalingsanmodning nr. 21 vedrørende det operationelle program for Forskning, udvikling og innovation, teknologifonden — EFRU, fremsendt af Spanien den 26. december 2013, erklæres ugyldig, og der træffes bestemmelse om at indlede suspensionsproceduren.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Det første anbringende vedrører det forhold, at afgørelsen om afbrydelse af betalingsfristen og om indledning af suspensionsproceduren tilsidesætter artikel 87, stk. 2, sammenholdt med artikel 91 og 92 i Rådets forordning nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 (EUT L 210, s. 25).
               
                           —
                        
                        
                           Det anføres i denne henseende, at fristen i den omhandlede artikel 87, stk. 2, er præklusiv, hvilket indebærer, at Kommissionen er forhindret i at vedtage en afbrydelse af betalingsfristen, når der er forløbet to måneder, og at den dermed heller ikke kan indlede en suspensionsprocedure.
                        
                     
         
               2.
            
            
               Det andet anbringende er baseret på det forhold, at afgørelsen om afbrydelse af betalingsfristen og indledning af suspensionsproceduren blev vedtaget uden for den i EU-retten fastsatte frist og derfor tilsidesætter retssikkerhedsprincippet, princippet om den berettigede forventning og princippet om god forvaltningsskik. Dette skaber et budgetmæssigt og økonomisk indgreb, der er skadeligt for Kongeriget Spanien, der havde tillid til at kunne modtage en betaling inden for den lovbestemte frist.
            
         
               3.
            
            
               Det tredje anbringende vedrører tilsidesættelse af artikel 91, stk. 1, litra a), i forordning nr. 1083/2006, idet de forudsætninger, der er fastsat deri, ikke er opfyldt for gyldigt at kunne vedtage den pågældende afgørelse.
               
                           —
                        
                        
                           Med hensyn hertil anføres det, at bestemmelsen om afbrydelse af betalingsfristen ikke er baseret på en revisionsrapport, således som det kræves efter den pågældende bestemmelse, men på en kladde, der ikke kan benævnes endeligt dokument, som kan indeholde en afgørelse om afbrydelse af betalingsfristen. Af den nævnte kladde, fremgår der endvidere hverken indicier eller beviser på alvorlige mangler i forvaltnings- og kontrolsystemet.